ΨΗΦΙΣΜΑ ΤΟΥ ΣΥΜΒΟΥΛΙΟΥ ΚΑΙ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 17ης Φεβρουαρίου 1997 για το παράνομο και επιβλαβές περιεχόμενο του Ιντερνέτ (97/C 70/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΕΣ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

το αίτημα προς την Επιτροπή, μετά την ανεπίσημη σύνοδο των υπουργών Τηλεπικοινωνιών και των υπουργών Πολιτισμού και Οπτικοακουστικών Θεμάτων που πραγματοποιήθηκε στη Μπολώνια στις 24 Απριλίου 1996, να εκπονήσει σύνοψη των προβλημάτων που τίθενται από την ταχεία ανάπτυξη του Ιντερνέτ και να εκτιμήσει, ιδίως, κατά πόσον είναι σκόπιμη μια ευρωπαϊκή ή διεθνής ρύθμιση,

την ανεπίσημη σύνοδο των υπουργών Δικαιοσύνης και Εσωτερικών Υποθέσεων στις 26 και 27 Σεπτεμβρίου 1996, στο Δουβλίνο, στην οποία συζητήθηκε η περαιτέρω συνεργασία μεταξύ των κρατών μελών για την καταπολέμηση της εμπορίας ανθρώπων και της σεξουαλικής εκμετάλλευσης των παιδιών, και τονίστηκε η σημασία τριών σχεδίων δράσης,

τα συμπεράσματα, σχετικά με την παιδοφιλία και το Ιντερνέτ, του Συμβουλίου που πραγματοποιήθηκε στις 27 Σεπτεμβρίου 1996, το οποίο συμφώνησε να συμπεριλάβει η ομάδα εργασίας, που έχει συσταθεί κατόπιν της συνόδου της Μπολώνια, τους αντιπροσώπους των υπουργών Τηλεπικοινωνιών, καθώς και τους παρέχοντες πρόσβαση και υπηρεσίες, τις βιομηχανίες περιεχομένου και τους χρήστες, με στόχο να υποβληθούν συγκεκριμένες προτάσεις/πιθανά μέτρα τα οποία θα λαμβάνουν υπόψη και τα μέτρα του Ηνωμένου Βασιλείου για την καταπολέμηση της παράνομης χρήσης του Ιντερνέτ ή παρόμοιων δικτύων, ενόψει του Συμβουλίου της 28ης Νοεμβρίου,

την πρόταση για χάρτη διεθνούς συνεργασίας για το Ιντερνέτ την οποία υπέβαλε στον ΟΟΣΑ η Γαλλία,

το Συμβούλιο, της 8ης Οκτωβρίου, κατά το οποίο αναγνωρίστηκε η ανάγκη για περαιτέρω ανάλυση των θεμάτων που αποτελούν τη βάση της διεθνούς ανάπτυξης της πολιτικής της κοινωνίας των πληροφοριών, καθώς και η ανάγκη συντονισμού των πρωτοβουλιών που σχετίζονται με το θέμα αυτό, και έγινε δεκτή με ικανοποίηση η γερμανική πρόταση να φιλοξενήσει η Γερμανία σχετική διεθνή διάσκεψη η οποία θα προετοιμαστεί σε στενή συνεργασία με την Επιτροπή και τα κράτη μέλη,

τη δήλωση του Συμβουλίου και των υπουργών Παιδείας, συνελθόντων στα πλαίσια του Συμβουλίου, της 20ής Δεκεμβρίου 1996, για την προστασία των παιδιών και την καταπολέμηση της παιδεραστίας (1),

τη δέσμευση που ανέλαβε η Επιτροπή να υπαβάλει, στο Ευρωπαϊκό Συμβούλιο του Δουβλίνου που θα πραγματοποιηθεί το Δεκέμβριο του 1996, ενημερωμένη μορφή του σχεδίου δράσης «Ο δρόμος της Ευρώπης προς την κοινωνία των πληροφοριών», ώστε να διευκρινιστεί η συνεκτικότητα των διαφόρων μέτρων που λαμβάνονται,

Σημειώνοντας την πρόσφατη ανακοίνωση της Επιτροπής προς το Ευρωπαίκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών για το παράνομο και επιβλαβές περιεχόμενο του Ιντερνέτ, καθώς και την Πράσινη Βίβλο της Επιτροπής για την προστασία των ανηλίκων και της ανθρώπινης αξιοπρέπειας στις υπηρεσίες οπτικοακουστικών μέσων και πληροφόρησης, τα οποία πρέπει να μελετηθούν λεπτομερέστερα,

Υπενθυμίζοντας τα θετικά οφέλη που προσφέρει το Ιντερνέτ, ιδιαίτερα στον τομέα της εκπαίδευσης, παρέχοντας δυνατότητες στους πολίτες, μειώνοντας τα εμπόδια ως προς τη δημιουργία και τη διανομή περιεχομένου και προσφέροντας ευρεία πρόσβαση σε όλο και πλουσιότερες πηγές ψηφιακών πληροφοριών,

Υπενθυμίζοντας την ανάγκη καταπολέμησης της παράνομης χρήσης των τεχνικών δυνατοτήτων του Ιντερνέτ, ιδιαίτερα για αξιόποινες πράξεις κατά των παιδιών,

1. ΕΚΦΡΑΖΟΥΝ την ικανοποίησή τους για την έκθεση της ομάδας εργασίας της Επιτροπής για το παράνομο και επιβλαβές περιεχόμενο του Ιντερνέτ και αναλαμβάνουν να εξετάσουν τις προτάσεις της έκθεσης αυτής, λαμβάνοντας υπόψη περαιτέρω συζητήσεις επί τις ανακοίνωσης της Επιτροπής για το παράνομο και επιβλαβές περιεχόμενο του Ιντερνέτ και για την Πράσινη Βίβλο για την προστασία των ανηλίκων και της ανθρώπινης αξιοπρέπειας στις υπηρεσίες οπτικοακουστικών μέσων και πληροφόρησης 7

2. ΛΑΜΒΑΝΟΥΝ ΥΠΟΨΗ ΤΟΥΣ το έργο που έχει επιτελεστεί στον τομέα της Δικαιοσύνης και των Εσωτερικών Υποθέσεων 7

3. ΠΡΟΤΕΙΝΟΥΝ να εξακολουθήσουν η Επιτροπή και τα κράτη μέλη να δίνουν ιδιαίτερη προσοχή στο συντονισμό των προσπαθειών των ομάδων που εργάζονται σε όλους τους συναφείς τομείς 7

4. ΚΑΛΟΥΝ τα κράτη μέλη να αρχίσουν με τα ακόλουθα μέτρα:

Να ενθαρρύνουν και να διευκολύνουν συστήματα αυτορρύθμισης, συμπεριλαμβανομένων αντιπροσωπευτικών οργάνων των παρόχων υπηρεσιών και των χρηστών του Ιντερνέτ, αποτελεσματικών κωδίκων συμπεριφοράς και πιθανώς μηχανισμών κοινοποίησης μέσω απευθείας γραμμής, διαθέσιμων στο κοινό.

Να ενθαρρύνουν την παροχή μηχανισμών επιλογής στους χρήστες και την εφαρμογή συστημάτων εξιολόγησης 7 π.χ. πρότυπο PICS (κοινή βάση για την επιλογή του περιεχομένου του Ιντερνέτ) που έχει τεθεί σε λειτουργία από το διεθνές συμβούλιο του World-Wide-Web με την υποστήριξη της Κοινότητας δα πρέπει να προωθηθεί.

Να συμμετάσχουν ενεργώς στη διεθνή υπουργική διάσκεψη που θα φιλοξενηθεί από τη Γερμανία και να ενθαρρύνουν τη συμμετοχή αντιπροσώπων των ενδιαφερομένων φορέων 7

5. ΚΑΛΟΥΝ την Επιτροπή, στο πλαίσιο των κοινοτικών αρμοδιοτήτων:

Να εξασφαλίσει τη συνέχιση και τη συνεκτικότητα της εργασίας επί την μέτρων που προτείνονται στην προαναφερόμενη έκθεση, λαμβάνοντας υπόψη τις άλλες συναφείς εργασίες στον τομέα αυτόν, και να επανασυγκαλέσει την ομάδα εργασίας, αναλόγως των αναγκών, προκειμένου να παρακολουθεί την πρόοδο των εργασιών και να αναλάβει περαιτέρω πρωτοβουλίες, εφόσον απαιτείται.

Να υποστηρίζει το συντονισμό, σε ευρωπαϊκό επίπεδο, των αντιπροσωπευτικών αργάνων και των οργάνων αυτορρύθμισης.

Να προωθήσει και να διευκολύνει την ανταλλαγή πληροφοριών για τις ορθές πρακτικές στον τομέα αυτό.

Να υποστηρίζει την έρευνα σε τεχνικά θέματα, ιδιαίτερα στα θέματα επιλογής, αξιολόγησης, ανίχνευσης, καθώς και ενίσχυσης της προστασίας της ιδιωτικής ζωής, λαμβάνοντας υπόψη την πολιτιστική και γλωσσική ποικιλομορφία της Ευρώπης.

Νο μελετήσει περαιτέρω το θέμα της νομικής ευθύνης για το περιεχόμενο του Ιντερνέτ 7

6. ΣΥΝΙΣΤΟΥΝ στην Επιτροπή, στο πλαίσιο των κοινοτικών αρμοδιοτήτων, και στα κράτη μέλη να λάβουν όλα τα αναγκαία μέτρα για την ενίσχυση της αποτελεσματικότητας των μέτρων που αναφέρονται στο παρόν ψήφισμα μέσω διεθνούς συνεργασίας που θα βασίζεται στα αποτελέσματα της διεθνούς υπουργικής διάσκεψης και στις συζητήσεις σε άλλα διεθνή φόρουμ.

(1) ΕΕ αριθ. C 7 της 10. 1. 1997, σ. 12.